CELEX: 22017D2050
Language: hr
Date: 2016-04-29 00:00:00
Title: Odluka Zajedničkog odbora EGP-a br. 100/2016 od 29. travnja 2016. o izmjeni Priloga XX. (Okoliš) Sporazumu o EGP-u [2017/2050]

16.11.2017   
               
               
                  HR
               
               
                  Službeni list Europske unije
               
               
                  L 300/61
               
            ODLUKA ZAJEDNIČKOG ODBORA EGP-a
      br. 100/2016
      od 29. travnja 2016.
      o izmjeni Priloga XX. (Okoliš) Sporazumu o EGP-u [2017/2050]
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru (Sporazum o EGP-u), a posebno njegov članak 98.,
      budući da:
      
                  (1)
               
               
                  Provedbena odluka Komisije (EU) 2015/2119 оd 20. studenoga 2015. o utvrđivanju zaključaka o najboljim raspoloživim tehnikama (NRT-i), na temelju Direktive 2010/75/EU Europskog parlamenta i Vijeća, za proizvodnju ploča na osnovi drva (1) treba se uključiti u Sporazum o EGP-u.
               
            
                  (2)
               
               
                  Prilog XX. Sporazumu o EGP-u trebalo bi stoga na odgovarajući način izmijeniti,
               
            DONIO JE OVU ODLUKU:
      Članak 1.
      Nakon točke 1.fl (Provedbena odluka Komisije 2014/768/EU) Priloga XX. Sporazumu o EGP-u umeće se sljedeća točka:
      
         
                     „1.fm
                  
                  
                     
                        32015 D 2119: Provedbena odluka Komisije (EU) 2015/2119 оd 20. studenoga 2015. o utvrđivanju zaključaka o najboljim raspoloživim tehnikama (NRT-i), na temelju Direktive 2010/75/EU Europskog parlamenta i Vijeća, za proizvodnju ploča na osnovi drva (SL L 306, 24.11.2015., str. 31.).”
                  
               
      Članak 2.
      Vjerodostojni su tekstovi Provedbene odluke (EU) 2015/2119 na islandskom i norveškom jeziku koji se objavljuju u Dodatku o EGP-u Službenom listu Europske unije.
      Članak 3.
      Ova Odluka stupa na snagu 30. travnja 2016. pod uvjetom da su sva priopćenja iz članka 103. stavka 1. Sporazuma o EGP-u poslana (*1) ili na dan stupanja na snagu Odluke Zajedničkog odbora EGP-a br. 229/2015 od 25. rujna 2015. (2), koji god je datum kasniji.
      Članak 4.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
      
         Sastavljeno u Bruxellesu 29. travnja 2016.
         
            
               Za Zajednički odbor EGP-a
            
            
               Predsjednik
            
            Claude MAERTEN
         
      
      
         (1)  SL L 306, 24.11.2015., str. 31.
      
      
         (*1)  Ustavni su zahtjevi navedeni.
      
         (2)  SL L 85, 30.3.2017., str. 53.